OpenLLM-France/wikimedia huggingface dataset:
# Bzip2

bzip2 és un algorisme de compressió de dades de codi obert i un programa escrit per Julian Seward. bzip2 es va fer públic per primer cop el juliol de 1996, en la versió 0.15. La seva estabilitat i popularitat varen créixer al llarg dels anys, i la versió 1.0 es va fer pública a finals del 2000.

## Compressió

bzip2 comprimeix la majoria d'arxius de forma més efectiva que els compressors tradicionals gzip o ZIP, però és més lent. Ara bé, atès que, d'acord amb la llei de Moore, el temps de processador és cada vegada menys important, compressors com bzip2 guanyen popularitat amb el temps. De fet, d'acord amb el seu autor, la popularitat del bzip2 és entre un 10% i un 15% del "millor" algorisme de compressió conegut (PPM), tot i que és gairebé el doble de ràpid en comprimir i sis vegades més ràpid en descomprimir.

## L'algorisme bzip2

bzip2 empra la transformada de Burrows-Wheeler per a convertir seqüències recurrents repetitives en cadenes de caràcters iguals. En bzip2 l'arxiu sense comprimir es divideix en blocs de la mateixa mida (que pot indicar-se a la línia d'ordres,) i en l'arxiu comprimit es marquen emprant seqüències de bits que deriven de la representació decimal de pi.
Originàriament, l'antecessor de bzip2, bzip, emprava codificació aritmètica després de la separació en blocs; això va haver de ser eliminat degut a la restricció imposada per la patent d'aquest mètode.

## bzip2 en GNU

En GNU, es pot emprar bzip2 en combinació o independentment del TAR: bzip2 arxiu per a comprimir i bzip2 -d arxiu.bz2 per a descomprimir (en aquest cas també pot emprar-se l'àlies bunzip2)
Les opcions del bzip2 són gairebé les mateixes que les del gzip. Així, es poden extreure els arxius d'un arxiu tar comprimit emprant bzip2 emprant les comandes:
Es pot crear un arxiu tar comprimit amb bzip2 emprant les comandes:
El tar de GNU inclou una opció -j que permet crear un arxiu .tar.bz2 d'un sol cop:
Per descomprimir un arxiu tar comprimit amb bzip2 i extreure'n els arxius es pot emprar la comanda:

## Enllaços externs

* La pàgina del bzip2 i el libzip2
* bzip2 per a Windows
* MacBzip2 Arxivat 2005-02-06 a Wayback Machine. (per a Mac OS clàssic; en Mac OS X, el bzip2 és disponible a la línia d'ordres)
# CD14

El CD14 és una proteïna glicosilfosfatifilinositolada associada a membrana, expressada a la superfície de les cèl·lules, especialment els macròfags.
El CD14 pren el seu nom de l'abreviatura de cluster of differentiation (CD), grup de proteïnes marcadores de superfície.
Actua com a coreceptor (conjuntament amb el receptor de tipus Toll (toll-like receptor) TLR 4 i l'MD-2) per la detecció de lipopolisacàrids bacterians.
El fetge i els monòcits secreten en baixes concentracions una forma soluble del sCD14 per conferir resposta als lipopolisacàrids a cèl·lules que no expressen el CD14.
El CD14 va ser el primer receptor de reconeixement de patrons reconegut.
Viccionari
* 1 2 3 GRCh38: Ensembl release 89: ENSG00000170458 - Ensembl, May 2017
* 1 2 3 GRCm38: Ensembl release 89: ENSMUSG00000051439 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
# CORINE Land Cover

El projecte CORINE (Coordination of Information on the Environment) Land Cover desenvolupa la creació d'una base de dades sobre la cobertura i ús del territori en la Unió Europea. CORINE és dirigit per l'Agència Europea de Medi ambient (AEMA).

## Objectius

CORINE Land Cover té com a objectiu fonamental la captura de dades de tipus numèric i geogràfic per a la creació d'una base de dades europea a escala 1:100.000 sobre la cobertura i ús del territori mitjançant la interpretació a través d'imatges recollides pels satèl·lits LandSat i SPOT.
Tot i així, encara que es fonamenta en aquest tipus d'imatges de teledetecció com font de dades, és en realitat un projecte de fotointerpretació i no de classificació automatitzada.
La seva principal finalitat és facilitar la presa de decisions en matèria de política territorial dintre de la Unió Europea.

## Metodologia

La seva metodologia és comuna per als països participants, el que permet avaluar els canvis en el territori des que es va iniciar el projecte, cap al 1987. La unitat de mapeig mínima superficial és de 25 hectàrees, mentre que els elements lineals recollits són aquells d'una amplada d'almenys 100 metres. Així mateix, la unitat de mapeig mínima per a la capa resultant de canvis de cobertura i usos del sòl entre CORINE 1990 i CORINE 2000 és de cinc hectàrees.
L'obtenció de dades sobre usos del sòl es basa en una terminologia bàsica que distingeix entre superfícies artificials, superfícies agràries, zones forestals i boscoses, aiguamolls i masses d'aigua.
Les superfícies artificials engloben les zones urbanes, les zones industrials i comercials, la xarxes viàries i ferroviàries juntament amb els terrenys a elles associats i les zones portuàries i aeroports, les zones d'extracció mineres, escombreres i abocadors i zones en construcció i, finalment, les zones verdes urbanes i les instal·lacions esportives i recreatives.

## Història

Encara que CORINE Land Cover finalitzà en l'any 2000, en l'actualitat té la seva continuació en el projecte denominat Image & CORINE Land Cover 2000 (I&CLC2000), l'objectiu del qual és actualitzar la base de dades CORINE Land Cover (CLC).

## Vegeu també

* Entorn natural de la Unió Europea
* Recerca i innovació en la Unió Europea

## Enllaços externs

* Agencia Europea del Medio Ambiente Arxivat 2006-07-01 a Wayback Machine.
* Full electrònic Arxivat 2004-10-20 a Wayback Machine. de l'Institut Geogràfic Nacional
* Descàrrega de cobertura de dades Corine Land Cover 2000 Arxivat 2006-11-20 a Wayback Machine.
* Servidor WMS del CORINE Land Cover Arxivat 2007-03-12 a Wayback Machine.
# CSL Behring

CSL Behring és una companyia farmacèutica líder mundial en el camp de les proteïnes plasmàtiques, que desenvolupa teràpies de derivats plasmàtics (i de puntualment dels seus anàlegs recombinants) per al tractament de malalties rares i greus. La seu central mundial és a la localitat de King of Prussia, a l'estat de Pennsilvània.

## Història

La companyia actual té el seu origen en Emil von Behring, un metge innovador en les teràpies amb sèrum, que va guanyar el primer Premi Nobel de Medicina. La companyia va canviar el seu nom de ZLB Behring com a part de l'alineament amb l'organització matriu, CSL Limited, companyia biofarmacèutica amb seu a Melbourne, Austràlia.

## Principals productes
### Cures intensives

* Beriplex®: Concentrat de complex protrombínic liofilitzat, reversió d'urgència dels anticoagulants tipus anti-vitamina K i del sagnat massiu perioperatori.
* Fibrogammin®: Concentrat de factor XIII.
* Haemocomplettan® / Riastap®: Concentrat de fibrinogen. Deficiència congènita o adquirida (sagnat) del dèficit de fibrinogen

### Defectes de la coagulació

* Beriate®: Factor VIII de la coagulació humà, tractament de l'hemofília
* Haemate®: Factor VIII humà + Factor von Willebrand, tractament de la malaltia de von Willebrand
* Helixat Nex-Gen®: Factor VIII recombinant, tractament de l'hemofília

### Immunologia

* Berinert®: inhibidor de la C1-esterasa del sistema del complement, tractament de l'angioedema hereditari
* Privigen®: Gammaglobulina humana IV líquida al 10%, teràpia substitutiva de les immunodeficiències per dèficit de gammaglobulina (congènita, IDP, o secundària, IDS) o com a inmunomodulador en malalties rares (síndrome de Kawasaki, síndrome de Guillain-Barré) i diverses malalties neurològiques o hematològiques)
* Rhophylac®: Gammaglobulina anti-D (Rh) en xeringues pre-carregades, malaltia hemolítica del fetus/nounat
* Vivaglobin®: Gammaglobulina humana subcutània líquida al 16%, (idem Privigen permetent teràpia domiciliària)
Altres productes es fan servir per al tractament de cremats, diverses malalties rares i altres trastorns de la coagulació.
La companyia posseeix una de les xarxes mundials de recol·lecció de plasma més grans del món.

## Enllaços externs

* Lloc web mundial
* Lloc web per a Espanya
* Biografia d'Emil von Behring (anglès)
# CV-132

La carretera CV-132 és un enllaç entre la CV-10 a Sant Mateu amb la N-232 a Xert. És el camí més utilitzat per a arribar des de Sant Mateu cap a Morella, ja que la CV-10 es desvia en direcció la capital dels Ports cercant la Jana.

## Nomenclatura

La carretera CV-132 pertany a la xarxa de carreteres de la Generalitat Valenciana. El seu nom ve de la CV (que indica que és una carretera autonòmica del País Valencià) i el 132, és el número que rep aquesta carretera, segons l'ordre de nomenclatures de les carreteres del País Valencià.

## Municipis i zones d'interès pròxims

* Sant Mateu
* Xert
# Ca' Rezzonico

Ca' Rezzonico és un antic palau de Venècia del segle xvii, on actualment s'alberguen les col·leccions de l'anomenat Museu del segle xviii venecià. Es troba al districte (sestiere) de Dorsoduro.

## Història com a palau

El palau va ser construït per Baldassare Longhena al segle xvii i uns anys més tard va ser adquirit per la família Rezzonico.
Dins el palau es poden contemplar meravellosos frescos, pintats al sostre per Giambattista Tiepolo, entre els quals destaca el fresc de l'Al·legoria nupcial encarregat per les noces de Lodovico Rezzonico amb Faustina Savorgnan el 1758. Cap al 1906 es van traslladar fins a aquest palau diversos frescos d'un fill de l'esmentat artista, Giovanni Domenico Tiepolo, procedents de la vil·la familiar de Zianigo. També hi destaquen les obres d'art de Pietro Longhi.
L'any 1888 el va adquirir el poeta anglès Robert Browning, que hi va morir un any més tard.

## Història com a museu

Des de l'any 1934 s'hi exhibeixen interessants exposicions temporals. En els anys posteriors es va rehabilitar i es va tornar a obrir al públic amb una col·lecció d'unes tres-centes obres d'art; també s'hi pot contemplar una farmàcia de l'època.

## Enllaços externs

* El palau Ca’ Rezzonico a Venecia.es, la guia turística de la ciutat (castellà)
# Cabernet sauvignon

El cabernet sauvignon és una varietat de cep negra. La planta és vigorosa i s'adapta bé en climes temperats i poc humits. El raïm de cep cabernet sauvignon és mitjà i de forma irregular no gaire compacte. El gra és menut i esfèric, ple de llavors. La pellofa és gruixuda i dura, fent que el raïm sigui resistent a les malures, i té un profund pigment negre. La polpa és ferma, cruixent i de gust agre.
El vi elaborat amb raïm cabernet sauvignon és sec, àcid, amb cos, ric en alcohol i en taní, i de color violaci. De jove és astringent i amb l'envelliment desenvolupa una característica gamma d'aromes florals, fruitals i vegetals. És emprat sobretot per fer cupatges com a varietat millorant en la criança degut a l'alt contingut en taní.
El cabernet sauvigon és originari de la regió de Bordeus, format com un híbrid de cabernet franc i sauvignon blanc. S'anomena l'emperador de les varietats negres i n'és la més popular difosa per totes les zones càlides del món. És la varietat principal dels vins de Bordeus, junt amb el merlot, i s'ha implantat amb èxit a les noves regions vinícoles (Califòrnia, Xile, Austràlia) i es complementa amb les varietats tradicionals d'Espanya i Itàlia. És una varietat autoritzada a totes les denominacions d'origen de Catalunya, Mallorca i el País Valencià, utilitzada com a varietat millorant de les tradicionals.
Viccionari
# Cabosi

Cabosi és un indret del terme municipal de Tremp, al Pallars Jussà, dins de l'antic terme ribagorçà d'Espluga de Serra, en el seu enclavament d'Enrens i Trepadús, molt a prop del límit amb el del Pont de Suert, a l'Alta Ribagorça.
Està situat quasi a l'extrem nord-oest de l'enclavament d'Enrens i Trepadús i, per tant, del mateix terme municipal de Tremp. Respecte del del Pont de Suert, és a prop de l'extrem meridional. Al nord-est del Tossal de Cabosi i al sud-oest de la Faiada de Malpàs, hi neix el barranc de Cabosi, que davalla cap a la Noguera Ribagorçana, a l'oest.
Aquest indret dona nom a la major part dels elements geogràfics del seu entorn: el Tossal de Cabosi, el barranc de Cabosi, la Borda de Cabosi, la Font de Cabosi…

## Enllaços externs

* Institut Cartogràfic de Catalunya
# Caesar

Caesar és un videojoc de construcció de ciutats ambientat en la Roma imperial. Com a líder de l'urb romana, el jugador ha de construir els edificis adequats per mantenir el nivell de contentament dels ciutadans, sota pena d'expulsió del càrrec. A banda de la gestió de recursos i de la decisió de quins edificis construir, s'ha de protegir l'imperi d'agressions dels bàrbars entrenant un exèrcit poderós. Aquest exèrcit pot usar-se per envair altres pobles, que un cop convertits en províncies paguen tributs. Cal usar l'estratègia per decidir quins pobles atacar, quins serveis oferir i quines infraestructures planificar per tal de guanyar el joc, dividit en nivells de dificultat. L'èxit de Caesar va provocar que sortissin fins a quatre continuacions.

## Diferències amb SimCity

* Aspecte militar del joc.
* Simulació detallada de temes històrics.
En Caesar, el jugador manté l'obligació d'organitzar i finançar campanyes armades contra els bàrbars, i crear en conseqüència un pressupost específic per a això. Les batalles en si no es presenten a l'escenari del joc, però el jugador envia tropes a la batalla, i s'ha de preocupar tant l'allotjament com de la disposició de les tropes que mana, així com del manteniment d'una xarxa de carreteres perquè el transport de les legions sigui eficaç. SimCity eventualment va oferir ciutats ambientades històricament amb el seu motor de joc, però la interfície d'usuari i la simulació de creixement subjacent es va mantenir sense canvis.

## Seqüeles

Caesar va ser desenvolupat i dissenyat per Impressions Games i distribuït per Sierra Entertainment. Al mateix temps que Caesar, Impressions Games va desenvolupar un altre joc de temàtica romana, Cohort 2, un joc que permet al jugador dirigir antigues batalles romanes amb un estil similar al del precursor de la sèrie Command & Conquer. Impressions Games aquesta vegada inclou una característica a Cohort 2, que permetria als jugadors de Caesar carregar els seus arxius guardats i jugar a les batalles del joc amb Cohort 2. Més tard, la mateixa desenvolupadora de videojocs llança una versió actualitzada de Caesar, que automàticament posa en marxa una versió nova de Cohort 2, amb el sistema de batalla més incrustat al joc. Aquesta versió va ser publicada sota el títol de Caesar Deluxe el 1994.
Impressions Games, va llançar seqüeles addicionals al joc, Caesar II el 1995, Caesar III el 1998 i Caesar IV el 2006.

## Enllaços externs

* Caesar a Moby Games
* Forum de Caesar (anglès)
# Café Quijano

Café Quijano és un grup musical espanyol de pop. Està format per 3 germans, Manuel, Óscar i Raúl, tots tres cantants. Viuen a Lleó al centre d'aquesta ciutat i amb el seu pare, tenen un pub-musical anomenat "la Lola", nom que va posar el títol a una de les seues cançons més conegudes. També ha publicat 4 recopilatoris de gran èxit, presentat espectacles, gales, col·laborat amb Disney en bandes sonores i, a més, han sigut la imatge de Castella i Lleó per a fomentar el turisme a la regió.
Café quijano, el grup lleonès format pels tres germans Quijano (Manuel, Oscar i Raúl), va començar a tenir èxit el 1996, inspirats per l'exemple del seu pare, professor de música i que tocava de tant en tant la guitarra en petits locals. Aquell any van gravar una maqueta que es van repartir entre discogràfiques i representants. Aquesta maqueta va arribar als directius del Warner music, que aquests decideixen donar un vot de confiança al nou grup.
En 1998 Café Quijano publica el seu primer disc, titulat precisament "Café Quijano", amb el qual realitzen una gira per tot Espanya.
Amb el seu segon àlbum els Café Quijano aconsegueix la consagració com a grup musical capdavanter. L'extraordinària paradoxa del so Quijano, és una mescla de sons rock amb ritmes llatins com la rumba o el mambo. Aconsegueixen un disc de platí i opten als Grammy com a millor grup de rock llatí. La cançó més destacada del disc és titulada "La Lola" número 1 a nombrosos països i que els va obrir les portes del mercat llatí i col·laborar a la pel·lícula "Torrente 2", interpretant alguns dels temes de la banda sonora.

## Curiositats

* Cafe Quijano va interpretar la cançó "Burning Love" d'Elvis per a la pel·lícula Lilo & Stich amb el nom d'"Ardiente amor"
* Van fer la composició el 2004 del tema de la selecció nacional espanyola de futbol per a l'Eurocopa del mateix any, anomenat "Sírvame una Copita"
* Van participar en el grup d'artistes seleccionats per Armando Manzanero per a realitzar el seu disc "Duetos", on canten "Esperaré"

## Enllaços externs

* Pàgina oficial de Café quijano
# Caixa d'Estalvis de Mataró

La Caixa d'estalvis de Mataró, va ser fundada el 8 de febrer de 1863 per un grup de prohomes mataronins, que volien crear una institució financera capaç de cobrir les necessitats de previsió de les classes treballadores i populars en plena revolució industrial. La Caixa d'estalvis de Mataró va ser la tercera Caixa creada a Catalunya, i el seu primer president va ser el patrici mataroní Pompeyo Serra i Carbonell, que posteriorment va ser alcalde de la ciutat. Les seves dependències provisionals, que només obrien els matins del diumenge, van ocupar un despatx de l'Ateneu Mataronès, l'entitat més important del segle xix a la ciutat.
Caixa d'estalvis de Mataró va esdevenir els anys 90 Caixa Laietana.

## Enllaços externs

* Caixa Laietana
# Cal Baldiri (Castellterçol)

Cal Baldiri és una masia del terme municipal de Castellterçol, al Moianès. Centra l'antiga parròquia rural del mateix nom.
Està situada a l'extrem occidental del terme de Castellterçol, en el vessant meridional de la vall de la Sala de Sant Llogari. És a llevant de la masia de Vilanova.
Deshabitada i en ruïnes, les parets que es conserven es fan servir com a cleda de bestiar boví.
# Cal Trabal

Cal Trabal és un àmbit que abraça 40,2 ha de terreny agrícola, just en el límit sud-oest de la ciutat de l'Hospitalet de Llobregat. La seva delimitació està marcada per la zona industrial de la Carretera del Mig al nord-oest; la Gran Via, al sud; l'autovia A-2, a l'oest; i l'hospital de Bellvitge, a l'est. Aquest sector està qualificat, pel Pla General Metropolità (PGM) de 1976, com a zona verda (clau 6c) en la seva majoria; i compta amb importants valors patrimonials —com les masies de Cal Trabal (de les quals pren nom la zona), Ca l'Esquerrer i Cal Masover Nou—, paisatgístics i naturals. I és la darrera zona agrícola de l'Hospitalet, regada amb aigües provinents del Canal de la Infanta, mitjançant les séquies de la Feixa Llarga i de Vora el Riu. El sector està parcialment edificat en la part nord, on figuren, entre altres: la deixalleria municipal, el parc de sanejament i una subestació elèctrica de FECSA. Entre els anys 2008 i 2010, des de l'Ajuntament es va planejar la urbanització de la zona.

## Enllaços externs

* Article sobre el Pla Urbanístic de Cal Trabal (l'Hospitalet de Llobregat) Arxivat 2012-06-16 a Wayback Machine., a Territori - Observatori de projectes i debats territorials de Catalunya
* Plataforma Salvem la Zona AgrícoLHa
# Calagurris

Calagurris (actual Calahorra) fou una ciutat dels vascons a la Hispània Tarraconense. Era construïda a un turó a la vora de l'Ebre, a la riba del riu Cidacos (La Rioja), a la via entre Cesaragusta (Saragossa) i Legio VII Gemina (Lleó), en un terreny pla, salitrós i fort, on podien cultivar-se cereals, fruites i hortalisses, i on segurament havia també cultius de vinya i oliveres.
Al 186 aC se l'esmenta com a ciutat celtibera. Durant la guerra de Sertori fou lleial a aquest i va resistir els atacs de Pompeu; a la mort de Sertori va decidir resistir fins al final i fou assetjada pel llegat de Pompeu, Afranius. Els assetjats van acabar el menjar, i passaven tanta gana que van començar a menjar a les dones i criatures i les seves restes les salaven per menjar-les en els dies següents. Això va donar lloc a la "fam calagurritana" per definir la fam extrema. Finament fou ocupada i sembla que Pompeu va permetre la seva repoblació per vascons que ja l'havien posseït més antigament. Un cos de vascons de Calagurris va formar la guàrdia personal d'August.
Durant l'imperi Calagurris fou un municipi del convent jurídic de Cesaraugusta. La ciutat portà els títols d'"Augusta" i "Julia". Com que hi havia dues ciutats amb el mateix nom, la Calagurris de l'Ebre, actual Calahorra (La Rioja), fou anomenada Calagurris Nassica, mentre l'altra Calagurris, una ciutat estipendiària de la regió d'Osca, probablement Loarre, fou anomenada Calagurris Fibulària.
Fou la ciutat de naixement del retòric Quintilià. El primer poeta cristià, Prudenci, podria haver estat també fill de la ciutat, però aquest honor el reclama també la ciutat de Cesaraugusta (Saragossa).
Apareix documentat al segle iii un bisbe amb seu a Calagurris que aleshores probablement havia perdut el seu caràcter vascó i estava totalment llatinitzada. El cristianisme es devia difondria a partir del segle IV des de la ciutat mitjançant les vies romanes.
El Bisbat de Calagurris va haver de fundar-se al segle iii, sent més que dubtosa la tradició que atribueix la seva fundació a Sant Pau molt abans (cap a l'any 60), durant el seu presumpte viatge a Hispània, i que dona com a primer titular de la seu a un deixeble de Pau anomenat Fèlix.
El Museu de la romanització de Calahorra exposa una mostra significativa de materials i objectes obtinguts en intervencions arqueològiques a la ciutat.

## Enllaços externs

* Pàgina sobre Calahorra
* "Peña Calagurritana"
# Calasetta

Calasetta (en sard, Cala Seda, el lígur tabarquí Câdesédda) és un municipi italià, dins de la Província de Sardenya del Sud. L'any 2007 tenia 2.851 habitants. Es troba a la regió de Sulcis-Iglesiente. Limita amb el municipi de Sant'Antioco. Juntament amb Carloforte, és un illot lingüístic de parla lígur.
El 27 de maig de 2006 Calasetta fou reconeguda com a municipi honorari de la Província de Gènova en virtut dels lligams històrics, econòmics i culturals amb la Ligúria. Des del 2006 és agermanada amb Pegli.

## Administració

Llista d'alcaldes :
| Període | Identitat | Partit |
| 2005- | Antonio Vigo | Llista Cívica |

## Galeria d'imatges

* Nido dei Passeri
# Calau (Alemanya)

Calau (baix sòrab: Kalawa) és una ciutat alemanya que pertany a l'estat de Brandenburg. Està situada 14 kilòmetres al sud Lübbenau i a 27 de Cottbus. Els habitants del municipi que s'identifiquen com a sòrabs ha baixat del 30,8% el 1843 al 3,5% el 1900.

## Barris i districtes

* Bolschwitz - Bólašojce
** Erlenau - Wólšyna
* Buckow - Bukowk
* Craupe - Kšupow
** Radensdorf - Radowank
** Schrakau - Žrakow
* Gollmitz - Chołmc
** Settinchen - Žytym
* Groß Jehser - Jazory
** Mallenchen - Malinki
*** Erpitz - Šěrpšow
* Groß Mehßow - Změšow
** Klein Mehßow - Změšowk
* Kemmen - Kemyń
** Säritz - Zarěc
** Schadewitz - Škódow
* Mlode - Młoźe
** Rochusthal - Rajcański dołk
* Saßleben - Zasłomjeń
** Kalkwitz - Kałkojce
** Reuden - Rudna
* Werchow - Wjerchownja
** Cabel - Kobłej
** Plieskendorf - Wjelchna
* Zinnitz - Synjeńce;
** Bathow - Batowk

## Composició de l'ajuntament

Segons dades del 2008, els 18 regidors de l'ajuntament de Calau pertanyien a les forces:
* Die Linke 6 regidors
* CDU 4 regidors
* SPD 3 regidors
* LW (Ländliche Wählergemeinschaft) 2 regidors
* Grüne 1 regidor
* FDP 1 regidor
* DSU 1 regidor
# Calceranica al Lago

Calceranica al Lago és un municipi italià, dins de la província de Trento. L'any 2007 tenia 1.235 habitants. Limita amb els municipis de Bosentino, Caldonazzo, Centa San Nicolò, Pergine Valsugana i Vattaro.

## Administració

Llista d'alcaldes :
| Període | Identitat | Partit |
| 2005- | Sergio Martinelli | Llista cívica |